proiect

**PARLAMENTUL REPUBLICII MOLDOVA**

**LEGE**

**pentru modificarea şi completarea unor acte legislative** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parlamentul adoptă prezenta lege organică.

**Art.I.** Articolul 751 din Legea cu privire la Banca Naţională a Moldovei nr.548-XIII din 21 iulie 1995 (republicată în Monitorul Oficial al Republicii Moldova nr.297-300/544 din 30.10.2015), cu modificările şi completările ulterioare, se modifică şi se completează după cum urmează:

la alineatul (7), după textul „ în 2 exemplare” se introduce textul „sau în trei exemplare, în cazul în care au fost constatate încălcări aferente aplicării maşinilor de casă şi control cu memorie fiscală de către unităţile de schimb valutar”;

se completează cu alineatul (71) cu următorul cuprins:

 „(71) În cazul constatării încălcării în cadrul controlului a prevederilor Legii nr.62-XVI din 21.03.2008privind reglementarea valutară, aferente aplicării maşinilor de casă şi control cu memorie fiscală de către unităţile de schimb valutar, Banca Naţională a Moldovei remite în original organului fiscal un exemplar al actului de control privind rezultatele controlului, cu menţiunea: „Spre examinarea aplicabilităţii sancţiunilor conform Codului Fiscal şi/sau Codului Contravenţional.”.

**Art.II.** – Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările şi completărileulterioare, se modifică şi se completează după cum urmează:

1. Articolul 5 punctul 40) se completează cu litera c) cu următorul cuprins:

,,c) *sistemul informatic valutar* – platforma hardware şi software avînd ca componente fizice aparatele de schimb valutar ale unităţilor de schimb valutar licenţiate, care asigură transmiterea în timp real şi stocarea informaţiei privind operaţiunile de schimb valutar în numerar cu persoanele fizice efectuate. Platforma asigură acces Serviciului Fiscal de Stat, prin intermediul site-ului www.bnm.md, la resursele de vizualizare, calcul şi raportare privind operaţiunile de schimb valutar în numerar cu persoanele fizice.”.

2. Articolul 214 se completează cu alineatul (21) cu următorul cuprins:

“(21 În cazul în care stabilirea încălcării fiscale este posibilă în bazaprobelorconcludente reflectate în actul de control privind rezultatele controlului întocmit de Banca Naţională a Moldovei în urma controlului efectuat conform atribuţiilor ei de serviciu şi remis organului fiscal în original de Banca Naţională a Moldovei, funcţionarul fiscal va întocmi actul de control, cu respectarea prevederilor art.216 alin.(6) şi alin.(8) şi/sau a procesului-verbal cu privire la contravenţie”.

1. În denumirea articolului 254, după cuvîntul „numerar” se introduce textul „/aparatelor de schimb valutar”;

la alineatul (8) după cuvîntul „numerar” se introduce textul „/aparatului de schimb valutar”;

la alineatul (9) după cuvîntul „numerar” se introduce textul „/aparatului de schimb valutar”.

**Art.III.** – Articolul 4 din Legea Fondului republican şi a fondurilor locale de susţinere socială a populaţiei nr.827-XIV din 18 februarie 2000 (Monitorul Oficial al Republicii Moldova, 2000, nr. 65-67, art. 460), cu modificările ulterioare, se modifică după cum urmează:

la alineatul (1) litera d), textul „la punctele de schimb valutar ale băncilor licenţiate şi la casele de schimb valutar” se înlocuieşte cu textul „ la birourile de schimb valutar ale băncilor licenţiate şi la casele de schimb valutar, inclusiv prin intermediul aparatelor de schimb valutar.”;

la alineatul (4), textul „în a căror cadru funcţionează puncte de schimb valutar” se înlocuieşte cu textul “, menţionate la alin.(1) lit.d)”.

**Art.IV**. – La articolul 62 alineatul (5) din Legea privind reglementarea valutară nr.62-XVI  din  21martie 2008 (Monitorul Oficial al Republicii Moldova, 2008, nr.127-130, art. 496), cu modificările şi completărileulterioare, după textul „în 2 exemplare” se introduce textul „sau în trei exemplare, în cazul în care au fost constatate încălcări aferente aplicării maşinilor de casă şi control cu memorie fiscală de către unităţile de schimb valutar”, cuvîntul „iar” se exclude, iar în final se completează cu textul „iar al treilea se remite organului fiscal”.

**Preşedintele Parlamentului Andrian CANDU**